**Lucien Georges Mazan** (1882ko urriak 18 - 1917ko abenduak 20) frantziar-argentinar txirrindulari bat izan zen, **Lucien Petit-Breton** ezizenez ezagunagoa izan zena. Plessé hirian jaio zen, Loira Atlantikoa frantziar departamenduan (frantziako Bretainian zegoen hiria eta gaur egun Loirerria departamenduaren zati dena). 6 urte zituenean bere familiarekin Buenos Airesera joan zen, beranduago argentinar nazionalitatea lortuz.

Biografia
---------

Zozketa batean bizikleta bat lortu ondoren bere karrera hasi zen txirrindulari bezala, bere iata horren aldekoa ez zen arren, bere semearentzat lan serioago bat nahi zuena. Hasiera batean Lucien Breton ezizena hartu zuen, baina ondoren Petit-Bretongatik aldatu zuen, Lucien Breton izeneko beste txirrindulari bat bazegoen eta.

Bere lehen garaipen garrantzitsua Argentinako pista txirrindularitzako txapelketan lortu zuen. 1902an soldadutza egin zezan deitu zuen frantziar armadak, eta beraz Frantziara itzuli zen. Bi urte beranduago Bol d'Or pista txirrindularitza lasterketa frantziar ospetsua irabazi zuen. 1905ean orduko errekorra gainditu zuen Parisko Buffalo belodromoan, 41,110 kilometroko errekorra lortuz. Urte horretan bertan errepideko txirrindularitzako probetan parte hartzen hasi zen.

Frantziako Tourra bi urtez jarraian irabazi zuen 1907 eta 1908an, hala, Itzuli Handi hau bitan irabazi zuen lehen txirrindularia izan zelarik. 1907an, Petit-Breton Milan-San Remo klasikoaren lehen garailea ere izan zen, eta 1908an Paris-Bruselas irabazi zuen, honako hau bere karrerako azken garaipen handia izango zena.
Hirugarren izan zen Frantziako errepideko txirrindularitzako txapelketan 1910ean. Belgikako Itzuliaren lehen edizioa irabazi zuen 1908an. Urte horretan bertan irabazi zuen Paris-Brusela proba.

Lehen Mundu Gerraren hasierak bere kirol karreraren amaiera suposatu zuen, frantziar armadan sartu baitzen borrokatzeko. Txirrindularia 1917an hil zen Troyesetik gertu gertatu zen trafiko istripu batean.

Palmaresa
---------

**1906**

* Paris-Tours
* 4. Frantziako Tourrean

**1907**

* Milan-San Remo
* Frantziako Tourra eta 2 etapa

**1908**

* Frantziako Tourra eta 5 etapa
* Belgikako Itzulia eta 4 etapa
* Paris-Bruselas
* Belgikako Itzulia eta 4 etapa

**1910**

* 3. Frantziako errepide txirrindularitzako txapelketan

**1911**

* Italiako Giroko etapa 1

**1912**

* 2. Bordele-Parisen
* 3. Paris-Toursen

Sailkapen orokorra Itzuli Handietan
-----------------------------------

| Itzuli Handia | 1905 | 1906 | 1907 | 1908 | 1909 | 1910 | 1911 | 1912 | 1913 | 1914 |
| --- | --- | --- | --- | --- | --- | --- | --- | --- | --- | --- |
| Pink jersey **Italiako Giroa** | — | — | — | — | UT | UT | UT | — | — | UT |
| Yellow jersey **Frantziako Tourra** | **5.** | **4.** | **1.** | **1.** | — | UT | UT | UT | UT | UT |

Legenda| — | Ez zuen parte hartu |
| DSK | Deskalifikatua |
| UT | Utzi |

  


|  |  |  |
| --- | --- | --- |
| Aurrekoa**René Pottier** | **Frantziako Tourraren irabazlea**1907 eta 1908 | Ondorengoa**François Faber** |

Erreferentziak
--------------

Kanpo estekak
-------------

Lucien Petit-Breton - *ProCyclingStats*

|  |  |
| --- | --- |
|  | Wikimedia Commonsen badira fitxategi gehiago, gai hau dutenak: ***Lucien Petit-Breton*** Aldatu lotura Wikidatan |

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q318033
* Commonscat Multimedia: Lucien Petit-Breton

---

* **Identifikadoreak**
* WorldCat
* VIAF: 71400762
* ISNI: 0000 0000 7103 9747
* BNF: 11997815n (data)
* GND: 139233598
* LCCN: n85122959
* SUDOC: 028069404

 |

* Wd Datuak: Q318033
* Commonscat Multimedia: Lucien Petit-Breton